b'\n_START_ARTICLE_\nBaluster\n_START_PARAGRAPH_\n\'Baluster  se imenuje okrogli ali oglati, leseni, kovinski ali kamniti stebri\xc4\x8dek, pogosto mo\xc4\x8dno zaobljen in profiliran. Ve\xc4\x8d balustrov nosi naslonilo, parapet ali ograjo. [2] Tak sklop imenujemo balustrada.\n_START_SECTION_\nEtimologija\n_START_PARAGRAPH_\nV skladu z Oxford English Dictionary beseda prihaja iz: franco\xc5\xa1\xc4\x8dine balustre, italijansko balaustro iz balaustra, "cvet granatnega jabolka" [ker spominja na obliko pol odprtega cveta], iz latin\xc5\xa1\xc4\x8dine balaustium in iz gr\xc5\xa1\xc4\x8dine balaustion \xe2\x80\x93 \xce\xb2\xce\xb1\xce\xbb\xce\xb1\xcf\x8d\xcf\x83\xcf\x84\xce\xb5\xce\xb9\xce\xbf\xce\xbd.\n_START_SECTION_\nZgodovina\n_START_PARAGRAPH_\nNajstarej\xc5\xa1i primeri so tisti, prikazani v bas-reliefih, ki predstavljajo asirske pala\xc4\x8de, kjer so bili uporabljeni kot okenske ograje in o\xc4\x8ditno imeli jonske kapitele. Kot arhitekturni element ograje ni videti, da bi jih poznali Grki ali Rimljani,  vendar so balustradne oblike znane kot noge stolov in miz, zastopanih v rimskih bas-reliefih, in so bili oblikovani iz litega brona ali kot marmorne uli\xc4\x8dne svetilke, oblikovana kot vrsta zlo\xc5\xbeenih balonastih in kro\xc5\xbenih elementov, obe vrsti virov poznajo quattrocento oblikovalci._NEWLINE_V arhitekturi je bil zna\xc4\x8dilnost zgodnje renesanse: primere iz poznega petnajstega stoletja najdemo na balkonih pala\xc4\x8d v Benetkah in Veroni. Te quattrocento balustrade so verjetno sledile \xc5\xa1e neznanim gotskim. Ko balustrade tvorijo colonnette (male kolonade) so to alternativne miniaturne arkade._NEWLINE_Rudolf Wittkower se je vzdr\xc5\xbeal presoje, kdo je izumitelj balustra in nakazal, da ga je Giuliano da Sangallo \xc5\xbee dosledno uporabil v balustradi na terasi in stopnicah Medi\xc4\x8dejski vili na Poggio Caiano (okoli 1480) in uporabil balustrade v svojih rekonstrukcijah anti\xc4\x8dnih struktur. Sangallo je uporabil motiv Bramanteja (njegov Tempietto, 1502) in Michelangela, po katerem so ograje postale zelo popularne v 16. stoletju._NEWLINE_Wittkower razlikuje dve vrsti, ena simetri\xc4\x8den profil, kot dve balonasti vazi obrnjeni druga nad drugo, ki ju lo\xc4\x8di z blazinastim torusom ali konkavnim obro\xc4\x8dem, in druga preprosta oblika vaze, ki jo je uporabil Michelangelo na stopni\xc5\xa1\xc4\x8du na Campidoglio (okoli 1546). Wittkower navaja, da je sledil zelo zgodnji stebri\xc4\x8di obliki balustrade okoli bobna Santa Maria delle Grazie (okoli 1482), in stolnice v Ogleju (ca 1495) in Parmi, v cortile San D\xc3\xa2maso v Vatikanu in Antonia da Sangalla balustradi na Santa Casa v Loreto name\xc5\xa1\xc4\x8deni leta 1535, in v njegovem modelu za baziliko svetega Petra.  Zaradi nizkega te\xc5\xbei\xc5\xa1\xc4\x8da se za ta "vazni baluster" uporablja sodoben izraz "padli baluster".\n_START_SECTION_\nOblike in slogi\n_START_PARAGRAPH_\nBaluster je bil narejen s pomo\xc4\x8djo stru\xc5\xbeenja, in sledi oblikovni tradiciji, ki so bile dolo\xc4\x8dene v lesnoobdelovalnih in kerami\xc4\x8dnih izdelkih, kjer sta bila stru\xc5\xbenica in lon\xc4\x8darsko vreteno starodavni orodji. Profil balustra pogosto dolo\xc4\x8da slog arhitekture ali pohi\xc5\xa1tva in lahko ponudi grobo datacijo modela, \xc4\x8deprav ne za posamezen primer._NEWLINE_Nekatere zapletene manieristi\xc4\x8dne oblike balustrov se lahko bere kot vaza na drugi vazi. Visoke in krepke, ritmi\xc4\x8dne baro\xc4\x8dne oblike vaz in balustrov se izrazito razlikujejo od resnih oblik v neoklasicizmu, ki spominjajo na tradicije gr\xc5\xa1kih amfor. Zna\xc4\x8dilni modeli vija\xc4\x8dnice v stebri\xc4\x8dih v hrastu in orehu angle\xc5\xa1kega in nizozemskega pohi\xc5\xa1tva iz sedemnajstega stoletja , so kot svoj prototip vzeli Salomonov steber, ki je bil v ospredju pri Berniniju, je bil iz mode po 1710-tih._NEWLINE_Ko je bil vzet iz stru\xc5\xbenice, se je lesen baluster uporabljal za arhitekturne povr\xc5\xa1ino ali tiste, v katerih so bile arhitektonske teme bolj svobodno obravnavane, kot so bile omare izdelane v Italiji, \xc5\xa0paniji in severni Evropi od \xc5\xa1estnajstega do sedemnajstega stoletja . Moderna oblika balustra je bila v uporabi na primer v oblikovanju gibanja Umetnost in obrt v 1905 pri vrstih hi\xc5\xa1ah v Etchingham Park Road Finchley v Londonu._NEWLINE_Zunaj Evrope se je baluster pojavil kot nov motiv v mogulski arhitekturi, uveden s posegom \xc5\xa1aha D\xc5\xbeahana v dveh od treh velikih trdnjavskih pala\xc4\x8dah, Trdnjava Agra in Delhi , v zgodnjem sedemnajstem stoletju. Listnati balustri z naturalisti\xc4\x8dnimi listnatimi kapiteli, so brez primere v pretekli indo-islamski arhitekturi, meni Ebba Koch, in so hitro postali ena izmed najbolj raz\xc5\xa1irjenih oblik podpore gredi v severni in osrednji Indiji v osemnajstem in devetnajstem stoletju. _NEWLINE_Sodoben izraz balustrna gred se nana\xc5\xa1a na okensko gred anglosa\xc5\xa1ke arhitekture. V ju\xc5\xbenem transeptu samostana v sv. Albana v Angliji, so nekatere od teh gredi vzete iz stare sa\xc5\xa1ke cerkve. Dodane so bile normanske baze in kapiteli, skupaj s preprostimi cilindri\xc4\x8dnimi normanskimi gredmi._NEWLINE_Balustri so obi\xc4\x8dajno lo\xc4\x8deni z enakimi merami kot je velikosti kvadrata spodnjega dela. Name\xc5\xa1\xc4\x8danje balustrov preve\xc4\x8d narazen (da se prihrani denar) zmanj\xc5\xa1uje njihovo estetsko privla\xc4\x8dnost. Balustrada (ograja) se obi\xc4\x8dajno kon\xc4\x8dajo s stebrom, zgrajenim zidom ali bolj pravilno s  te\xc5\xbekim stebrom, saj sicer ne bo dovolj konstruktivno mo\xc4\x8dna._NEWLINE_Baluster se lahko oblikuje na ve\xc4\x8d na\xc4\x8dinov. Les in kamen se lahko oblikuje na stru\xc5\xbenici, les se izre\xc5\xbee iz kvadratnih ali pravokotnih elementov, medtem ko se beton, mavec, \xc5\xbeelezo in plastika obi\xc4\x8dajno izvede z ulivanjem in litjem. Pri tem se uporabljajo kalupi.'